Na osnovu člana 32. stav 1. tačka 7. Zakona o lokalnoj samoupravi („Službeni glasnik RS“, br. 129/2007, 83/2014 - dr. zakon, 101/2016 - dr. zakon i 47/2018), člana 69. stav 1. tačka 3. Zakona o javnim preduzećima („Službeni glasnik RS“ br. 15/2016) a u skladu sa Uredbom o utvrđivanju metodologije za određivanje cene snabdevanja krajnjeg kupca toplotnom energijom („Službeni glasnik RS“, br. 63/2015), kao i člana 46. stav 1. tačka 51. Statuta grada Novog Pazara („Službeni list grada Novog Pazara“, br. 6/2019) i člana 137. Poslovnika Skupštine grada Novog Pazara („Službeni list grada Novog Pazara“ br. 6/2019), Skupstina grada Novog Pazara, na sednici odrzanoj 30. septembra 2019. godine, donosi

# ODLUKU

**O DAVANJU SAGLASNOSTI NA UTVRĐIVANJE CENE TOPLOTNE ENERGIJE ZA SNABDEVANJE KRAJNIH KUPACA PO GRUPAMA**

**Član 1.**

Skupština grada Novog Pazara usvaja Zahtev JKP „Gradska toplana„ Novi Pazar za utvrđivanje cene toplotne energije za grejnu sezonu 2019/ 2020. godinu, broj 38-4/19 od 4. septembra 2019. godine i daje saglasnost na:

* Cene stambenog prostora – varijabilni deo - 5,36 din/KWh
* Cene stambenog prostora – fiksni deo - 43,77 din/m²/12 meseci
* Cene poslovnog prostora – varijabilni deo - 7,49 din/KWh
* Cene poslovnog prostora – fiksni deo - 115,18 din/m²/6 meseci

# Član 2.

Utvrđene cene će se primenjivati po dobijanju saglasnosti od Osnivača.

# Član 3.

Obavezuje se JKP „Gradska toplana“ Novi Pazar da cenovnik sa utvrđenim cenama grejanja u skladu sa ovom Odlukom dostavi Odeljenju za privredu gradske uprave za izvorne i poverene poslove Grada Novog Pazara, radi izrade rešenja.

# Član 4.

Cene grejanja kod obračuna prema korisnoj površini (po m²) ostaju iste i prikazane su bez uračunatog PDV-a:

# Stambeni deo 102,00 din/m²/12 meseci

# Poslovni prostor 306,00 din/m²/6 meseci

**Član 5.**

Odluka stupa na snagu osmog dana od dana objavljivanja u „Službenom listu grada Novog Pazara“.

# SKUPSTINA GRADA NOVOG PAZARA

Broj: 38-4/19

U Novom Pazaru, 30. septembra 2019. godine.

# PREDSEDNICA

Ifeta Radončić, dipl.ekon.